Cityjowy management prócuje so wo atraktiwniše stare město
Wojerecy (AK/SN). Z wosom projektami chcedźa Wojerecy lětsa swoje stare město atraktiwniše sčinić. „Za to mamy etat 50 000 eurow“, rozłoži architektka Dorit Baumeister na wčerawšim posedźenju měšćanskeje rady. Hromadźe z Frankom Graumüllerom wona we wobłuku cityjoweho managementa projekty přewodźuje. Su to zarjadowanje „Staroměšćanske kuzło“ wot 1. do 3. junija, dźiwadło we wobydlerskim centrumje Piwarska haska 1, testowy wobchod, wozelenjenje hrodu, wuhotowanje Teschenskich wikow a parkowanišća za kolesa při Janskej cyrkwi kaž tež projektaj „Aktiwne wukładne wokno“ Röthigec předawarnje zakuskow a „Bulwar Cyrkwinska hasa“.
deu_Latn szl_Latn